Вярнуліся птушкі вясной і не знайшлі свайго дому. Усё кружлялі над месцам, дзе была буслянка, засумавалі… Напэўна, яны падумалі: “Нашто было вяртацца ў любае Палессе калі няма хацінкі? У выраі можна было застацца. Столькі тысяч кіламетраў праляцелі.” Яшчэ доўга пара кружляла над балотамі і балацінкамі, хмызнякамі і лясочкамі, што раскінуліся паміж Пінай і Прыпяццю. Здавалася, усё, надзея згублена, яны склалі крылы. Але ж не, змагаліся за жыццё.